2.  ลักษณะการประกอบธุรกิจ

    1.  ประวัติความเป็นมาและการเปลี่ยนแปลงและพัฒนาการที่สำคัญ

บริษัท ควอลิตี้ เฮ้าส์ จำกัด (มหาชน) ได้จดทะเบียนจัดตั้งบริษัทด้วยทุนจดทะเบียนแรกเริ่ม 1
ล้านบาท เมื่อวันที่ 21 ตุลาคม 2526
โดยมีวัตถุประสงค์ในการประกอบธุรกิจให้บริการรับจ้างก่อสร้างบ้านอย่างครบวงจรบนที่ดินของลูกค้า
และเมื่อปี 2533
บริษัทได้มีการประกอบธุรกิจพัฒนาอสังหาริมทรัพย์ให้เช่าแยกเป็นโครงการที่พักอาศัยให้เช่าและโครงการอาคารสำนักงานให้เช่า
และได้เริ่มประกอบธุรกิจขายบ้านพร้อมที่ดินเป็นครั้งแรกในเดือนมิถุนายน 2535

เมื่อวันที่ 11 กันยายน 2534
บริษัทได้รับอนุญาตให้เป็นบริษัทจดทะเบียนและนำหุ้นสามัญเข้าทำการซื้อขายในตลาดหลักทรัพย์แห่งประเทศไทย
ต่อมาเมื่อวันที่ 28 มิถุนายน 2536 บริษัทได้จดทะเบียนแปรสภาพเป็นบริษัทมหาชนจำกัด

ปี 2540 บริษัทประสบปัญหาในการดำเนินธุรกิจในช่วงวิกฤติการณ์ทางการเงิน
หลังจากนั้นในระหว่างปี 2542 - 2543
บริษัทได้ลงนามในสัญญาปรับปรุงโครงสร้างหนี้กับธนาคารและสถาบันการเงิน
และสามารถปฏิบัติตามเงื่อนไขในสัญญาปรับปรุงโครงสร้างหนี้ได้ด้วยดี
ทั้งนี้บริษัทได้จ่ายคืนเงินกู้ยืมให้กับธนาคารและสถาบันการเงินตามสัญญาปรับปรุงโครงสร้างหนี้ครบทั้งจำนวนแล้วในปี
2548 นอกจากนี้ในปี 2544 บริษัทได้เพิ่มทุน โดยเสนอขายหุ้นให้แก่ Government of
Singapore Investment Corporation Pte.Ltd. (GIC) ในสัดส่วนร้อยละ 20
คิดเป็นมูลค่าหุ้นที่เสนอขายทั้งหมด 812 ล้านบาท

ในระหว่างปี 2549 – กุมภาพันธ์ 2551
บริษัทมีการเปลี่ยนแปลงและพัฒนาการที่มีนัยสำคัญในส่วนที่เกี่ยวกับกลุ่มผู้ถือหุ้นตั้งแต่ร้อยละ 5
ขึ้นไปของจำนวนหุ้นที่มีสิทธิออกเสียงทั้งหมดดังนี้

  ---------------------- --------------- ------ --------------- ------ --------------- ------
  ผู้ถือหุ้น                  ณ 3 พ.ย. 49            ณ 2 เม.ย. 50           ณ 4 ก.พ. 51     

                         จำนวนหุ้น         %      จำนวนหุ้น         %      จำนวนหุ้น         %

  บริษัท แลนด์ แอนด์ เฮ้าส์    1,562,132,769   21.6   1,669,172,569   23.1   1,669,172,569   22.6
  จำกัด (มหาชน)                                                                         

  บริษัท ไทยเอ็นวีดีอาร์ จำกัด  602,693,595     8.3    437,783,134     6.0    972,726,124     13.2

  Government of          1,092,615,300   15.1   1,049,269,300   14.5   964,868,300     13.1
  Singapore Investment                                                                 
  Corporation Pte Ltd.                                                                 

  SOMERS(U.K.) LIMITED   -               -                             467,820,000     6.3

  กองทุนเปิด ไทยทวีทุน       636,916,000     8.8    612,110,300     8.5    -               -

  กลุ่มนายอนันต์ อัศวโภคิน *   449,639,310     6.2    449,639,310     6.2    149,890,310     2.0

  Mellon Bank            413,947,000     5.7    453,434,200     6.3    115,640,128     1.6
  ---------------------- --------------- ------ --------------- ------ --------------- ------

หมายเหตุ: * รวมการถือหุ้นโดยบุตรที่บรรลุนิติภาวะแล้ว

  สรุปการเปลี่ยนแปลงและพัฒนาการที่สำคัญในรอบปีที่ผ่านมา รวมทั้งเหตุการณ์ปัจจุบัน

-   ธุรกิจขายบ้านพร้อมที่ดิน ปี 2550
    บริษัทและบริษัทย่อยได้เปิดขายโครงการบ้านพร้อมที่ดินใหม่จำนวน 8 โครงการ
    มูลค่าขายโครงการรวมประมาณ 10,110.0 ล้านบาท
    ประกอบด้วยโครงการที่เปิดในบริษัทจำนวน 4 โครงการ มูลค่าขายโครงการรวมประมาณ
    6,780.0 ล้านบาท และโครงการที่เปิดโดยบริษัทย่อยจำนวน 4
    โครงการมูลค่าขายโครงการรวมประมาณ 3,330.0 ล้านบาท
    นอกจากนี้บริษัทและบริษัทย่อยได้มีการชำระเงินจองและเงินโอนซื้อที่ดินเพื่อพัฒนาโครงการเพิ่มขึ้นจำนวน
    11 โครงการ และส่วนที่ซื้อเพิ่มขยายต่อจากที่ดินเดิมของปี 2549 จำนวน 5 โครงการ
    เป็นจำนวนเงิน 4,111.0 ล้านบาท

-   ธุรกิจขายหน่วยในอาคารชุดพักอาศัย
    บริษัทและบริษัทย่อยกำลังอยู่ระหว่างพัฒนาโครงการห้องชุดพักอาศัยเพื่อขายจำนวน 2
    โครงการ คือ โครงการคิวเฮ้าส์คอนโด สาทร และโครงการคาซ่าคอนโด
    ท่าพระซึ่งคาดว่าจะสามารถรับรู้รายได้ในปี 2552 และ 2553 ตามลำดับ ซึ่งโครงการทั้ง 2
    แห่งของบริษัทและบริษัทย่อยตั้งอยู่ใกล้สถานีรถไฟฟ้า BTS

-   ธุรกิจอาคารที่พักอาศัยให้เช่า ปี 2550
    บริษัทได้มีการปรับปรุงซ่อมแซมใหญ่อาคารที่พักอาศัยโครงการเซ็นเตอร์ พอยท์ เพชรบุรี
    สุขุมวิท และสีลม โดยที่โครงการเซ็นเตอร์ พอยท์
    เพชรบุรีและสุขุมวิทปรับปรุงแล้วเสร็จกลางปี 2550 ยกเว้นโครงการเซ็นเตอร์ พอยท์ สีลม
    ซึ่งจะแล้วเสร็จทั้งหมดภายในต้นปี 2552 ทั้งนี้เพื่อให้อยู่ในสภาพดี ทันสมัย สามารถเพิ่มรายได้
    และสามารถแข่งขันในตลาดได้ โดยดำเนินการปรับปรุงซ่อมแซมแบ่งเป็นส่วนๆ
    เพื่อให้กระทบต่อลูกค้าภายในอาคารและรายได้ของบริษัทให้น้อยที่สุด

  นอกจากนี้ บริษัทและหรือบริษัทย่อยได้ทำสัญญารับจ้างบริหารโครงการแกรนด์ เซ็นเตอร์ พอยต์
  โฮเทล แอนด์ เรซิเด้นซ์ ราชดำริ ซึ่งเป็นอาคารโรงแรมและห้องชุดพักอาศัยให้เช่า อาคารสูง
  50 ชั้น มีจำนวนห้องพัก 526 ห้อง ตั้งอยู่ที่ถนนราชดำริห์ เป็นระยะเวลา 3 ปี
  และมีสิทธิต่ออายุสัญญาได้อีกเป็นคราวๆคราวละ 3 ปี
  โดยบริษัทและหรือบริษัทย่อยจะได้รับค่าตอบแทนการให้ใช้ระบบซอพท์แวร์ปฏิบัติงาน
  ค่าตอบแทนรายปี ค่าตอบแทนพิเศษเพิ่มเติมซึ่งผันแปรตามรายได้และกำไรสุทธิ
  ค่าตอบแทนพนักงานของบริษัทหรือบริษัทย่อยที่ได้เข้าไปบริหารโครงการตามที่จ่ายจริงบวกค่าดำเนินการที่เกี่ยวข้องในการรับจ้างบริหารโครงการนี้
  รวมเป็นเงินตลอดระยะเวลา 3 ปี ประมาณ 76.9 ล้านบาท
  โดยคณะกรรมการบริษัทได้มอบอำนาจให้กรรมการผู้จัดการเป็นผู้มีอำนาจในการเจรจาตกลงและลงนามในสัญญาและเอกสารต่าง
  ๆ ที่เกี่ยวข้อง รวมถึงการเจรจาตกลงกำหนดอัตราค่ารับจ้างบริหารโครงการ
  และรายละเอียดต่างๆ ที่เกี่ยวข้องได้ตามที่เห็นสมควร

-   หุ้นกู้ไม่ด้อยสิทธิและไม่มีหลักประกัน ครั้งที่ 1/2550 ในเดือนพฤศจิกายน 2550
    บริษัทได้ออกหุ้นกู้ อายุ 3 ปี ครบกำหนดไถ่ถอนวันที่ 15 พฤศจิกายน 2553
    อัตราดอกเบี้ยคงที่ร้อยละ 4.9 ต่อปี และมีการจัดอันดับความน่าเชื่อถือหุ้นกู้เป็น BBB⁺
    โดยบริษัท ทริสเรทติ้ง จำกัด

    1.  ภาพรวมการประกอบธุรกิจ

  (ก) ภาพรวมการประกอบธุรกิจของบริษัท บริษัทย่อย และบริษัทร่วม

บริษัท ควอลิตี้ เฮ้าส์ จำกัด (มหาชน) บริษัทย่อย
และบริษัทร่วมดำเนินธุรกิจเกี่ยวกับการพัฒนาอสังหาริมทรัพย์เพื่อขายและให้เช่า
รวมทั้งร่วมลงทุนในบริษัทอื่น ซึ่งสามารถจำแนกได้ดังนี้ คือ

1.  ธุรกิจขายบ้านพร้อมที่ดิน

2.  ธุรกิจขายหน่วยในอาคารชุดพักอาศัย

3.  ธุรกิจอาคารที่พักอาศัยให้เช่า (ธุรกิจเซอร์วิส อะพาร์ตเม้นต์)

4.  ธุรกิจอาคารสำนักงานให้เช่า

5.  ธุรกิจรับจ้างบริหารอาคารสำนักงานและอาคารที่พักอาศัยให้เช่า

(รายละเอียดในหัวข้อ 3. การประกอบธุรกิจของแต่ละสายผลิตภัณฑ์ ข้อย่อย 3.1
ลักษณะผลิตภัณฑ์และการบริการ)

  (ข) นโยบายการแบ่งการดำเนินงานของบริษัท บริษัทย่อยและบริษัทร่วม

บริษัทมีนโยบายแบ่งการทำงานของบริษัทในกลุ่ม ดังนี้

  1) บริษัทย่อย

  บริษัทได้ลงทุนใน 5 บริษัท ได้แก่

ก. บริษัท เซ็นเตอร์พอยท์ แมเนจเม้นท์ จำกัด (บริษัทถือหุ้นในสัดส่วนร้อยละ 100)
เพื่อดำเนินธุรกิจอาคารที่พักอาศัยให้เช่า (เซอร์วิส อะพาร์ตเม้นต์)
รับบริหารอาคารที่พักอาศัยให้เช่า และธุรกิจอาคารสำนักงานให้เช่า ชื่อ
“โครงการอาคารสำนักงานคิวเฮ้าส์ ลุมพินี” ในไตรมาส 4 ปี 2549 บริษัท เซ็นเตอร์พอยท์
แมเนจเม้นท์ จำกัด ได้จำหน่ายโครงการอาคารสำนักงานคิว เฮ้าส์
ลุมพินีให้แก่กองทุนรวมอสังหาริมทรัพย์ควอลิตี้ เฮ้าส์

ข. บริษัท คิว.เอช. แมเนจเม้นท์ จำกัด (บริษัทถือหุ้นในสัดส่วนร้อยละ 81 และส่วนที่เหลืออีกร้อยละ 19 ถือโดยบริษัท เซ็นเตอร์พอยท์ แมเนจเม้นท์ จำกัด) เพื่อดำเนินธุรกิจรับบริหารงานสาธารณูปโภคโครงการบ้านของบริษัท โดยเริ่มดำเนินธุรกิจในไตรมาส 2 ปี 2546

ค. บริษัท คาซ่า วิลล์ จำกัด ซึ่งบริษัทถือหุ้นในสัดส่วนร้อยละ 100
โดยแรกเริ่มมีวัตถุประสงค์เพื่อรับจ้างบริหารอาคารสำนักงาน และในปี 2548
บริษัทย่อยดังกล่าวได้เริ่มดำเนินการพัฒนาบ้านพร้อมที่ดินเพื่อขาย
โดยมุ่งเน้นกลุ่มลูกค้าบ้านเดี่ยวและบ้านทาวน์เฮ้าส์ที่อยู่ในระดับราคา 4 – 6 ล้านบาท

ง. บริษัท คิว.เอช. อินเตอร์เนชั่นแนล จำกัด ซึ่งบริษัทถือหุ้นในสัดส่วนร้อยละ 100
โดยมีวัตถุประสงค์ให้เช่าอาคารที่พักอาศัย รับจ้างบริหารอาคาร และเพื่อลงทุนในบริษัทต่างๆ

จ. บริษัท คิว.เอช. อินเตอร์เนชั่นแนล (บีวีไอ) จำกัด ซึ่งถือหุ้นโดยบริษัท คิว.เอช.
อินเตอร์เนชั่นแนล จำกัด ในสัดส่วนร้อยละ 100 และบริษัท คิว.เอช. อินเตอร์เนชั่นแนล (บีวีไอ)
จำกัด ได้เข้าลงทุนในบริษัท ฮาเบอร์ วิว จำกัด
ซึ่งประกอบธุรกิจโรงแรมและอาคารสำนักงานให้เช่าในเมืองท่าไฮฟง ประเทศเวียดนาม
โดยถือหุ้นอยู่ในบริษัทดังกล่าวในสัดส่วนร้อยละ 14.15

2)  บริษัทร่วม

บริษัทได้ลงทุนในบริษัทร่วม 3 บริษัทและกองทุนรวมอสังหาริมทรัพย์ ได้แก่

1.  บริษัท โฮมโปรดักส์ เซ็นเตอร์ จำกัด (มหาชน)
    ซึ่งบริษัทลงทุนระยะยาวโดยถือหุ้นในสัดส่วนร้อยละ 20.84 (ณ วันที่ 31 ธันวาคม 2550)
    ประกอบธุรกิจให้บริการและจำหน่ายสินค้า วัสดุก่อสร้าง ตกแต่งบ้าน เครื่องใช้ไฟฟ้า
    ที่มีความหลากหลายของสินค้าแบบครบวงจร โดยใช้นโยบายการตลาด One Stop Shopping
    Home Centre ทำให้ผู้ซื้อได้สินค้าครบถ้วนโดยมีสินค้าให้เลือกหลากหลาย
    รวมถึงให้บริการออกแบบห้องต่างๆ บริการจัดส่ง บริการจ้างผู้รับเหมา และบริการสั่งซื้อพิเศษ
    ซึ่งในปัจจุบันบริษัท โฮมโปรดักส์ เซ็นเตอร์ จำกัด(มหาชน) มีสาขาทั้งสิ้นจำนวน 30 สาขา
    โดยแต่ละสาขาของบริษัทจะตั้งอยู่ในทำเลที่มีผู้อาศัยอยู่หนาแน่น
    ใกล้หมู่บ้านและผู้ซื้อมีความสะดวกในการเดินทางไปซื้อสินค้า
    รูปแบบการจัดแบ่งสินค้าจะเหมือนกันทุกสาขา โดยเน้นที่ความสะดวกในการเลือกซื้อ บริษัท
    โฮมโปรดักส์ เซ็นเตอร์ จำกัด (มหาชน) จะมุ่งเน้นกลุ่มลูกค้าที่มีบ้านของตนเอง
    อยู่ตามหมู่บ้านต่างๆ และผู้รับเหมาที่รับจ้างก่อสร้างทั่วๆ ไป

2.  บริษัท ควอลิตี้ คอนสตรัคชั่น โปรดัคส์ จำกัด (มหาชน) ซึ่งบริษัทและบริษัทย่อย(บริษัท
    คิว.เอช. อินเตอร์เนชั่นแนล จำกัด) ถือหุ้นรวมกันในสัดส่วนร้อยละ 25.78 และบริษัท
    ควอลิตี้ คอนสตรัคชั่น โปรดัคส์ จำกัด (มหาชน)
    ประกอบธุรกิจการผลิตและจำหน่ายวัสดุคอนกรีตมวลเบา (Autoclaved Aerated
    Concrete-AAC) โดยผลิตและจำหน่ายเป็นชิ้นส่วนต่างๆ ของบ้านที่ครบถ้วนสมบูรณ์แบบ ได้แก่
    บล็อก แผ่นผนัง แผ่นพื้น แผ่นหลังคา ทับหลังช่องเปิด ขั้นบันได
    รวมทั้งอุปกรณ์ยึดติดระหว่างก้อนหรือระหว่างแผ่น ปูนก่อและปูนฉาบ ปัจจุบันบริษัท ควอลิตี้
    คอนสตรัคชั่น โปรดัคส์ จำกัด (มหาชน) จำหน่ายสินค้าให้แก่ลูกค้าโดยตรงเป็นส่วนใหญ่
    และมีตัวแทนจำหน่ายตามภาคต่างๆ เช่น ภาคใต้ ภาคเหนือตอนบน และภาคตะวันออก
    ลูกค้าของบริษัทมีหลายประเภท ได้แก่ ผู้รับเหมาก่อสร้าง เจ้าของโครงการ และลูกค้าทั่วไป

3.  ธนาคารแลนด์ แอนด์ เฮ้าส์ เพื่อรายย่อย จำกัด(มหาชน)
    ซึ่งบริษัทลงทุนระยะยาวโดยถือหุ้นในสัดส่วนร้อยละ 27.0
    ประกอบธุรกิจธนาคารเพื่อรายย่อยซึ่งให้บริการเกี่ยวกับเงินฝาก สินเชื่อที่อยู่อาศัย
    สินเชื่อธุรกิจ และสินเชื่อบุคคล

4.  กองทุนรวมอสังหาริมทรัพย์ควอลิตี้ เฮ้าส์ ซึ่งบริษัทลงทุนระยะยาวโดยถือหุ้นในสัดส่วนร้อยละ
    25.66
    ประกอบธุรกิจลงทุนในอสังหาริมทรัพย์ให้เช่าและได้รับจดทะเบียนกองทรัพย์สินเป็นกองทุนรวมอสังหาริมทรัพย์
    ประเภทไม่รับซื้อคืนหน่วยลงทุน มูลค่าของโครงการ 7,970.0 ล้านบาท
    ทรัพย์สินที่กองทุนรวมอสังหาริมทรัพย์ควอลิตี้ เฮ้าส์ได้ลงทุน
    ได้แก่โครงการอาคารสำนักงานให้เช่า ภายใต้ชื่อโครงการคิวเฮ้าส์ ลุมพินี โครงการคิวเฮ้าส์
    เพลินจิต และโครงการ เวฟเพลส

3)  บริษัทอื่น

ได้แก่ บริษัท ฮาเบอร์ วิว จำกัด
ซึ่งดำเนินธุรกิจโรงแรมและอาคารสำนักงานให้เช่าในเมืองท่าไฮฟง ประเทศเวียดนาม
โดยเดิมบริษัท คิว.เอช.อินเตอร์เนชั่นแนล (บีวีไอ) จำกัด ซึ่งเป็นบริษัทย่อยได้ถือหุ้นร้อยละ 21
ปัจจุบันสัดส่วนการถือหุ้นได้ลดลงเหลือร้อยละ 14.15
สาเหตุจากบริษัทย่อยไม่ได้ทำการจองซื้อหุ้นเพิ่มทุนของบริษัท ฮาเบอร์ วิว จำกัด
ที่เสนอขายแก่ผู้ถือหุ้นเดิมตามสัดส่วน
เนื่องจากเห็นว่าบริษัทดังกล่าวมีผลประกอบการขาดทุนอย่างต่อเนื่องมาโดยตลอด

ครงสร้างการถือหุ้นในบริษัทย่อยและบริษัทร่วม ณ วันที่ 31 ธันวาคม 2550

  หมายเหตุ ^(1/) ผู้ถือหุ้นส่วนที่เหลืออีกร้อยละ 85.85 ของบริษัท ฮาเบอร์ วิว จำกัด
  ซึ่งไม่ได้เป็นบุคคลที่อาจมีความขัดแย้ง ได้แก่

1. Tradimexco 23.63%

2. IPEM Singapore 21.42%

3. Campenon Saigon Builder 20.82%

4. RGR 19.98%

2.3 โครงสร้างรายได้

+---------------+----------------+-----+----+-----+----+-----+----+
|               |                | ปี   |    | ปี   |    | ปี   |    |
|               |                | 2   |    | 2   |    | 2   |    |
|               |                | 548 |    | 549 |    | 550 |    |
|               |                |     |    | ^(  |    |     |    |
|               |                |     |    | 2/) |    |     |    |
+===============+================+=====+====+=====+====+=====+====+
| ประเภทรายได้   | ดำเนินการโดย    | รา  | %  | รา  | %  | รา  | %  |
| ^(1/)         |                | ยได้ |    | ยได้ |    | ยได้ |    |
+---------------+----------------+-----+----+-----+----+-----+----+
| 1)            |                |     |    |     |    |     |    |
| ธุร            |                |     |    |     |    |     |    |
| กิจอสังหาริมทรัพย์ |                |     |    |     |    |     |    |
+---------------+----------------+-----+----+-----+----+-----+----+
| 1.1           | บมจ.ควอลิตี้ เฮ้าส์ | 6   | 80 | 7   | 68 | 9   | 85 |
| ธุรกิจ          | และบจ.คาซ่า วิลล์ | ,50 | .9 | ,64 | .7 | ,05 | .6 |
| ขายบ้านพร้อมที่ดิน |                | 4.6 |    | 0.9 |    | 7.9 |    |
+---------------+----------------+-----+----+-----+----+-----+----+
| 1.2           | บมจ.ควอลิตี้ เฮ้าส์ | 33  | 4  | 45  | 4  | -   | -  |
| ธุรกิจขายหน่วยใน |                | 7.0 | .2 | 8.0 | .1 |     |    |
| อาคารชุดพักอาศัย |                |     |    |     |    |     |    |
+---------------+----------------+-----+----+-----+----+-----+----+
| 1.3           | บมจ.ควอลิตี้ เฮ้าส์ | 79  | 9  | 92  | 8  | 90  | 8  |
| ธุรกิจอาคา      |                | 9.7 | .9 | 2.3 | .3 | 1.0 | .5 |
| รที่พักอาศัยให้เช่า | บจ.เซ็นเตอร์พอยท์ |     |    |     |    |     |    |
|               | แมเนจเม้นท์ และ  |     |    |     |    |     |    |
|               |                |     |    |     |    |     |    |
|               | บจ.คิว.เอช.     |     |    |     |    |     |    |
|               | อินเตอร์เนชั่นแนล  |     |    |     |    |     |    |
+---------------+----------------+-----+----+-----+----+-----+----+
| 1.4           | บมจ.ควอลิตี้ เฮ้าส์ | 26  | 3  | 47  | 4  | 28  | 2  |
| .ธุรกิจอาคา     | และ            | 2.2 | .3 | 2.0 | .3 | 7.4 | .7 |
| รสำนักงานให้เช่า |                |     |    |     |    |     |    |
|               | บจ.เซ็นเตอร์พอยท์ |     |    |     |    |     |    |
|               | แมเนจเม้นท์      |     |    |     |    |     |    |
+---------------+----------------+-----+----+-----+----+-----+----+
| รวมรายได้จากธุร |                | 7   | 98 | 9   | 85 | 10  | 96 |
| กิจอสังหาริมทรัพย์ |                | ,90 | .3 | ,49 | .4 | ,24 | .8 |
|               |                | 3.5 |    | 3.2 |    | 6.3 |    |
+---------------+----------------+-----+----+-----+----+-----+----+
| 2) รายได้อื่น    |                |     |    |     |    |     |    |
+---------------+----------------+-----+----+-----+----+-----+----+
| 2.1           | บจ.เซ็นเตอร์พอยท์ | -   | -  | 1   | 13 | -   | -  |
| กำไรจากการ    |                |     |    | ,51 | .6 |     |    |
| ขายอาคารและโอ | แมเนจเม้นท์      |     |    | 6.0 |    |     |    |
| นสิทธิการเช่าที่ดิน |                |     |    | ^(  |    |     |    |
|               |                |     |    | 3/) |    |     |    |
+---------------+----------------+-----+----+-----+----+-----+----+
| 2.2           | บมจ.ควอลิตี้ เฮ้าส์ | 8   | 1  | -   | -  | 21  | 2  |
| ส่วนแบ่งก       | และบริษัทย่อย     | 5.8 | .1 |     |    | 6.8 | .1 |
| ำไรจากเงินลงทุน |                |     |    |     |    |     |    |
| ตามวิธีส่วนได้เสีย |                |     |    |     |    |     |    |
+---------------+----------------+-----+----+-----+----+-----+----+
| 2.2 รายได้อื่นๆ  | บมจ.ควอลิตี้ เฮ้าส์ | 5   | 0  | 10  | 1  | 11  | 1  |
|               | และบริษัทย่อย     | 2.7 | .6 | 6.0 | .0 | 7.4 | .1 |
+---------------+----------------+-----+----+-----+----+-----+----+
| รวมรายได้อื่น    |                | 13  | 1  | 1   | 14 | 33  | 3  |
|               |                | 8.5 | .7 | ,62 | .6 | 4.2 | .2 |
|               |                |     |    | 2.0 |    |     |    |
+---------------+----------------+-----+----+-----+----+-----+----+
| รวม           |                | 8   | 1  | 11  | 1  | 10  | 1  |
|               |                | ,04 | 00 | ,11 | 00 | ,58 | 00 |
|               |                | 2.0 | .0 | 5.2 | .0 | 0.5 | .0 |
+---------------+----------------+-----+----+-----+----+-----+----+

  โครงสร้างรายได้ของบริษัท ควอลิตี้ เฮ้าส์ จำกัด (มหาชน) และบริษัทย่อย (หน่วย :
  ล้านบาท)

หมายเหตุ : ^(1/) รายได้ของบริษัทมาจากการจำหน่ายในประเทศทั้งสิ้น

^(2/) งบการเงินรวมสำหรับปี 2549
ได้มีการปรับปรุงย้อนหลังจึงส่งผลให้ตัวเลขที่นำมาแสดงนี้ไม่ตรงกับปี 2549
เนื่องจากบริษัทร่วมที่บริษัทได้ลงทุนไว้และบันทึกรายได้ตามวิธีส่วนได้เสีย คือ บมจ.โฮมโปรดักส์
เซ็นเตอร์ ได้มีการปรับย้อนหลังงบการเงินปี 2549
เนื่องจากได้บันทึกส่วนลดจากการซื้อสินค้าในงบกำไรขาดทุนปีก่อนสูงเกินไป
ซึ่งการปรับปรุงรายการดังกล่าวมีผลกระทบต่องบดุลและงบกำไรขาดทุนรวมของบริษัทในปี 2549
โดยทำให้งบกำไรขาดทุนรวมมีกำไรสุทธิลดลงเป็นจำนวนเงิน 1.7 ล้านบาท(0.0003 บาทต่อหุ้น)
และผลสะสมของรายการปรับปรุงดังกล่าวได้แสดงอยู่ในงบแสดงการเปลี่ยนแปลงส่วนของผู้ถือหุ้นรวม

^(3/) บริษัท เซ็นเตอร์พอยท์ แมเนจเม้นท์ จำกัด ได้ขายอาคารและโอนสิทธิการเช่าที่ดิน
และอุปกรณ์ที่เกี่ยวข้องกับโครงการคิว

เฮ้าส์ ลุมพินี ให้แก่ กองทุนรวมอสังหาริมทรัพย์ควอลิตี้ เฮ้าส์
และมีกำไรจากการขายสินทรัพย์และโอนสิทธิการเช่าที่ดิน จำนวน 2,039 ล้านบาท
แต่เนื่องจากบริษัทได้ลงทุนในกองทุนรวมดังกล่าวคิดเป็นร้อยละ 25.66 ทำให้บริษัทมีกำไรตามวิธี
ส่วนได้เสียคิดเป็นจำนวน 1,516 ล้านบาท

  โครงสร้างรายได้ (ค่าใช้จ่าย) จากบริษัทร่วมตามวิธีส่วนได้เสีย

  (หน่วย : ล้านบาท)

+-------------+-----------+-----+-----+----+-----+-----+-----+----+
|             |           | %   | ปี   |    | ปี   |     | ปี   |    |
|             |           | กา  | 2   |    | 25  |     | 2   |    |
|             |           | รถือ | 548 |    | 49* |     | 550 |    |
+=============+===========+=====+=====+====+=====+=====+=====+====+
| โครงการ     | ดำ        | หุ้นข | รา  | %  | รา  | %   | รา  | %  |
|             | เนินการโดย | องบ | ยได้ |    | ยได้ |     | ยได้ |    |
|             |           | ริษัท | (ค่า |    | (ค่า |     | (ค่า |    |
|             |           |     | ใช้จ |    | ใช้จ |     | ใช้จ |    |
|             |           | ณ   | ่าย) |    | ่าย) |     | ่าย) |    |
|             |           | 31  |     |    |     |     |     |    |
|             |           | ธ.ค |     |    |     |     |     |    |
|             |           | 50  |     |    |     |     |     |    |
+-------------+-----------+-----+-----+----+-----+-----+-----+----+
| 1           |           |     |     |    |     |     |     |    |
| .ธุรกิจอาคารส |           |     |     |    |     |     |     |    |
| ำนักงานให้เช่า |           |     |     |    |     |     |     |    |
+-------------+-----------+-----+-----+----+-----+-----+-----+----+
| -           | ก         | 26  | -   | -  | 2.4 | (4  | 7   | 33 |
| อาคารคิวเฮ้าส์ | องทุนรวมอส |     |     |    |     | .0) | 1.8 | .1 |
| ลุมพินี        | ังหาริมทรัพย์ |     |     |    |     |     |     |    |
| อาคารคิวเฮ้าส์ |           |     |     |    |     |     |     |    |
| เพลินจิต      | ควอลิตี้     |     |     |    |     |     |     |    |
| และอาคารเวฟ | เฮ้าส์      |     |     |    |     |     |     |    |
| เพลส        |           |     |     |    |     |     |     |    |
+-------------+-----------+-----+-----+----+-----+-----+-----+----+
| ยอดรวม      |           |     | -   | -  | 2.4 | (4  | 7   | 33 |
|             |           |     |     |    |     | .0) | 1.8 | .1 |
+-------------+-----------+-----+-----+----+-----+-----+-----+----+
| 2.          | บมจ       | 26  | 7.4 | 8  | (19 | 3   | (27 | (1 |
| ธุรกิจ        | .ควอลิตี้    |     |     | .6 | .4) | 2.4 | .7) | 2. |
| ค้าวัสดุก่อสร้าง | คอนสตรัคชั่น |     |     |    |     |     |     | 8) |
|             | โปรดักส์    |     |     |    |     |     |     |    |
+-------------+-----------+-----+-----+----+-----+-----+-----+----+
|             | บมจ.      | 21  | 12  | 1  | 12  | (   | 14  | 67 |
|             | โฮมโปรดักส์ |     | 9.3 | 50 | 1.2 | 202 | 5.4 | .1 |
|             |           |     |     | .7 |     | .3) |     |    |
|             | เซ็นเตอร์   |     |     |    |     |     |     |    |
+-------------+-----------+-----+-----+----+-----+-----+-----+----+
| ยอดรวม      |           |     | 13  | 1  | 10  | (   | 11  | 54 |
|             |           |     | 6.7 | 59 | 1.8 | 169 | 7.7 | .3 |
|             |           |     |     | .3 |     | .9) |     |    |
+-------------+-----------+-----+-----+----+-----+-----+-----+----+
| 3.          | ธ         | 27  | (50 | (5 | (   | 27  | 2   | 12 |
| ธุรกิจธนาคาร  | นาคารแลนด์ |     | .9) | 9. | 164 | 3.9 | 7.3 | .6 |
|             | แอนด์ เฮ้าส์ |     |     | 3) | .1) |     |     |    |
|             | เพื่อร      |     |     |    |     |     |     |    |
|             | ายย่อยจำกัด |     |     |    |     |     |     |    |
|             | (มหาชน)   |     |     |    |     |     |     |    |
+-------------+-----------+-----+-----+----+-----+-----+-----+----+
| ยอดรวม      |           |     | (50 | (5 | (   | 27  | 2   | 12 |
|             |           |     | .9) | 9. | 164 | 3.9 | 7.3 | .6 |
|             |           |     |     | 3) | .1) |     |     |    |
+-------------+-----------+-----+-----+----+-----+-----+-----+----+
| ยอดรวมทั้งสิ้น  |           |     | 8   | 1  | (59 | 10  | 21  | 1  |
|             |           |     | 5.8 | 00 | .9) | 0.0 | 6.8 | 00 |
|             |           |     |     | .0 |     |     |     | .0 |
+-------------+-----------+-----+-----+----+-----+-----+-----+----+

หมายเหตุ : * งบการเงินรวมสำหรับปี 2549
ได้มีการปรับปรุงย้อนหลังจึงส่งผลให้ตัวเลขที่นำมาแสดงนี้ไม่ตรงกับปี 2549
เนื่องจากบริษัทร่วมที่บริษัทได้ลงทุนไว้และบันทึกรายได้ตามวิธีส่วนได้เสีย คือ บมจ.โฮมโปรดักส์
เซ็นเตอร์ ได้มีการปรับย้อนหลังงบการเงินปี 2549
เนื่องจากได้บันทึกส่วนลดจากการซื้อสินค้าในงบกำไรขาดทุนปีก่อนสูงเกินไป
ซึ่งการปรับปรุงรายการดังกล่าวมีผลกระทบต่องบดุลและงบกำไรขาดทุนรวมของบริษัทในปี 2549
โดยทำให้งบกำไรขาดทุนรวมมีกำไรสุทธิลดลงเป็นจำนวนเงิน 1.7 ล้านบาท(0.0003 บาทต่อหุ้น)
และผลสะสมของรายการปรับปรุงดังกล่าวได้แสดงอยู่ในงบแสดงการเปลี่ยนแปลงส่วนของผู้ถือหุ้นรวม

  2.4 เป้าหมายการดำเนินธุรกิจ

ปัจจุบันบริษัทและบริษัทย่อยเน้นการดำเนินธุรกิจหลัก 3 ธุรกิจ คือ
ธุรกิจขายบ้านพร้อมที่ดินและขายหน่วยในอาคารที่พักอาศัย
ธุรกิจอาคารที่พักอาศัยให้เช่า(ธุรกิจเซอร์วิส อะพาร์ตเม้นต์) และธุรกิจอาคารสำนักงานให้เช่า
ซึ่งนโยบายการดำเนินธุรกิจหลักในช่วงระยะเวลา 3 ปีข้างหน้า (ปี 2551 - ปี 2553)
บริษัทและบริษัทย่อยมุ่งเน้นการขยายการลงทุนในธุรกิจขายบ้านพร้อมที่ดินและขายหน่วยในอาคารที่พักอาศัย
เนื่องจากเป็นธุรกิจที่ทำกำไรได้สูงสามารถเพิ่มสภาพคล่องทางการเงินและลดภาระหนี้ได้เร็ว
รวมทั้งบริษัทมีนโยบายให้บริษัทย่อยขยายการลงทุนโดยดำเนินธุรกิจขายบ้านพร้อมที่ดินในระดับราคา
4-6 ล้านบาท นอกจากนี้บริษัทและบริษัทย่อยอาจจะขยายการลงทุนในธุรกิจเซอร์วิส อะพาร์ตเม้นต์
อีกประมาณ 3-5 อาคาร ทั้งในกรุงเทพฯและจังหวัดใหญ่ๆ
รวมทั้งจะนำอาคารสำนักงานให้เช่าและอาคารที่พักอาศัยให้เช่าที่บริษัทมีกรรมสิทธิ์อยู่ขายหรือให้เช่าระยะยาวแก่กองทุนรวมอสังหาริมทรัพย์
เพื่อเป็นการระดมเงินทุนมาชำระคืนเงินกู้ยืมธนาคารหรือสถาบันการเงิน
และนำเงินมาลงทุนขยายธุรกิจด้านอสังหาริมทรัพย์ให้เช่าในอนาคต